गुर्जरों का आरोप, रोके गए ओबीसी सर्टिफिकेट
जयपुर | गुर्जरआरक्षण संघर्ष समिति के पदाधिकारियों ने राज्य सरकार पर आरोप लगाया है कि एसबीसी आरक्षण विवाद के चलते राज्य सरकार ने गुर्जर समाज के छात्रों अभ्यर्थियों के ओबीसी केटेगरी के सर्टिफिकेट बनाने पर रोक लगा दी है। समिति के सदस्यों का कहना है कि स्टेट लिस्ट में गुर्जर जनरल में है और अब ओबीसी सर्टिफिकेट नहीं बनेंगे तो गुर्जर समाज के अभ्यर्थी केंद्र की भर्तियों में भी जनरल में ही काउंट होंगे। केंद्र के नोटिफिकेशन के अनुसार गुर्जर ओबीसी में है। समिति के प्रवक्ता हिम्मत सिंह के अनुसार जयपुर, दौसा सहित कई जिलों में गुर्जर समाज के छात्रों अभ्यर्थियों ने ओबीसी केटेगरी में सर्टिफिकेट के लिए आवेदन किया था लेकिन कई केसाें में सर्टिफिकेट नहीं बन सके है। आवेदकों द्वारा आपत्ति दर्ज कराने पर जिला तहसीलों में लगे अधिकारी स्पष्ट दिशा-निर्देश नहीं होने का हवाला दे रहे हैं। ऐसा होने से कई अभ्यर्थी सेंट्रल की भर्तियों में ओबीसी केटेगरी में आवेदन नहीं कर पा रहे है। इस संबंध में सामाजिक न्याय एवं अधिकारिता विभाग के मंत्री अफसरों को ज्ञापन दिया गया है। जिसमें जयपुर जिला मुख्यालय के केस शामिल है।
awa_Deva hin_Deva